Jan 29,2016
పెరిగిన ఐసీిఐసీిఐ బ్యాంకు మొండి బాకీలు
ముంబయి : దేశంలోనే అతిపెద్ద ప్రయివేటు రంగ విత్త సంస్థ ఐసీిఐసీఐ బ్యాంకు ప్రస్తుత ఆర్థిక సంవత్సరం డిసెంబర్‌తో ముగిసిన తృతీయ త్రైమాసికంలో (క్యూ3) 4.4 శాతం వృద్ధితో రూ.3,018 కోట్ల నికర లాభాలు నమోదు చేసుకుంది. 2014 డిసెంబర్‌తో ముగిసిన త్రైమాసికంలో రూ.2,889 కోట్ల లాభాలు నమోదు చేసుకుంది. క్రితం డిసెంబర్‌తో ముగిసిన త్రైమాసికంలో బ్యాంకు స్థూల నిరర్ధక ఆస్తులు 33.3 శాతం పెరిగి రూ.21,149 కోట్లకు ఎగిశాయి. ఇంతక్రితం సెప్టెంబర్‌తో ముగిసిన త్రైమాసికంలో రూ.15,858 కోట్ల మొండి బాకీలు చోటు చేసుకున్నాయి. క్రితం క్యూ3 నాటికి బ్యాంకు స్థూల ఎన్‌పిఎ 4.72 శాతానికి ఎగిసింది. ఇంతక్రితం త్రైమాసికంలో 3.77 శాతం జిఎన్‌పిఎ చోటు చేసుకుంది. క్రితం క్యూ3లో బ్యాంకు నికర వడ్డీపై ఆదాయం 13 శాతం వృద్ధితో రూ.5,453 కోట్లకు చేరింది. 2014 డిసెంబర్‌తో ముగిసిన త్రైమాసికంలో రూ.4,812 కోట్ల ఎన్‌ఐఐ నమోదయ్యింది. గురువారం బిఎస్‌ఇలో ఐసిఐసిఐ బ్యాంకు షేర్‌ విలువ 1.69 శాతం తగ్గి రూ.232.95 వద్ద ముగిసింది.
మీ స్నేహితులకు రికమెండ్ చెయ్యండి